Espectacle teatral "EUROPA, CABARET DEL DESENCANT" de "Les Europes Menudes"
01 de juliol de 2015 20:00

"Les Europes Menudes", és un projecte cultural impulsat per l'Àrea de Cultura de la Diputació de València, el Vicerectorat de Participació i Projecció Territorial de la Universitat de València i el Projecte Teatral Europeu Escena Erasmus de la Universitat de València, que es desenvoluparà al llarg del mes de juny.

"Les Europes Menudes" és un projecte que porta a un grup de joves europeus a l'Eliana i que ofereixen l'espectacle teatral "EUROPA, CABARET DEL DESENCANT". El projecte pretén així mateix que el poble participe activament després de l'espectacle, proposant un col•loqui que tinga una vessant formativa però també participativa sobre l'Europa que volem construir.

Es tracta que els pobles, les Europes Menudes, que ens acullen gaudisquen de l'esdeveniment, estimen els seus valors com a poble i que els nostres viatgers coneguen la nostra cultura en realitats locals valencianes. D'aquesta manera intentem ser un pont entre aquestes petites europes valencianes i onze ciutats europees representades pels actors.

Escena Erasmus és un projecte, Premi Europeu Carlemany de la Joventut del Parlament Europeu al 2011, en el qual participen estudiants Erasmus, per aprofitar el seu potencial creatiu, fomentar la seua participació en la vida social i cultural del nostre país. I d'aquesta manera, construir una Europa beneficiosa per a tothom.

En aquest blog (que serà el bloc de la gira) es pot trobar informació sobre totes les edicions de la gira, així com totes les novetats de l'edició de 2015:

http://laspequenaseuropas.blogspot.com.es/

FUNCIÓ ÚNICA A L'ELIANA

Dimecres 1 de juliol a les 20.00 h.

a l'Auditori del Centre Sociocultural de l'Eliana.

ENTRADA GRATUÏTA.